CELEX: 62019CN0422
Language: el
Date: 2019-05-31 00:00:00
Title: Υπόθεση C-422/19: Αίτηση προδικαστικής αποφάσεως την οποία υπέβαλε το Bundesverwaltungsgericht (Γερμανία) στις 31 Μαΐου 2019 — Johannes Dietrich κατά Hessischer Rundfunk

26.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/28
            
         
      Αίτηση προδικαστικής αποφάσεως την οποία υπέβαλε το Bundesverwaltungsgericht (Γερμανία) στις 31 Μαΐου 2019 — Johannes Dietrich κατά Hessischer Rundfunk
      (Υπόθεση C-422/19)
      (2019/C 288/34)
      Γλώσσα διαδικασίας: η γερμανική
      
         Αιτούν δικαστήριο
      
      Bundesverwaltungsgericht
      
         Διάδικοι στην υπόθεση της κύριας δίκης
      
      
         Προσφεύγων, εφεσείων και αναιρεσείων: Johannes Dietrich
      
         Καθού, εφεσίβλητος και αναιρεσίβλητος: Hessischer Rundfunk
      
         Προδικαστικά ερωτήματα
      
      
                  1)
               
               
                  Αντίκειται η αποκλειστική αρμοδιότητα την οποία έχει η Ένωση κατά το άρθρο 2, παράγραφος 1, σε συνδυασμό με το άρθρο 3, παράγραφος 1, στοιχείο γ', ΣΛΕΕ στον τομέα της νομισματικής πολιτικής για τα κράτη μέλη με νόμισμα το ευρώ, σε νομική πράξη ενός από αυτά τα κράτη μέλη η οποία προβλέπει την υποχρέωση φορέων του δημόσιου τομέα να δέχονται τραπεζογραμμάτια σε ευρώ κατά την εκπλήρωση χρηματικών υποχρεώσεων που επιβάλλονται κατά προνόμιο δημόσιας εξουσίας;
               
            
                  2)
               
               
                  Περιέχει το καθορισθέν στο άρθρο 128, παράγραφος 1, τρίτη περίοδος, ΣΛΕΕ, στο άρθρο 16, παράγραφος 1, τρίτη περίοδος, του πρωτοκόλλου (αριθ. 4) για το Καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, καθώς και στο άρθρο 10, δεύτερη περίοδος, του κανονισμού 974/98 του Συμβουλίου, της 3ης Μαΐου, για την εισαγωγή του ευρώ (1), καθεστώς των τραπεζογραμματίων σε ευρώ ως νόμιμου χρήματος απαγόρευση για τους φορείς του δημόσιου τομέα κράτους μέλους να αρνούνται την εκπλήρωση χρηματικής υποχρεώσεως που επιβάλλεται κατά προνόμιο δημόσιας εξουσίας με τέτοια τραπεζογραμμάτια ή αφήνει το ενωσιακό δίκαιο περιθώρια για ρυθμίσεις οι οποίες αποκλείουν πληρωμές με τραπεζογραμμάτια σε ευρώ για ορισμένες επιβαλλόμενες κατά προνόμιο δημόσιας εξουσίας χρηματικές υποχρεώσεις;
               
            
                  3)
               
               
                  Σε περίπτωση καταφατικής στο πρώτο ερώτημα και αποφατικής στο δεύτερο απαντήσεως:
                  Μπορεί να έχει εφαρμογή νομική πράξη κράτους μέλους του οποίου νόμισμα είναι το ευρώ, εμπίπτουσα στην αποκλειστική αρμοδιότητα της Ένωσης για τη νομισματική πολιτική, εάν και εφ’ όσον χρόνο η Ένωση δεν έχει ασκήσει την αρμοδιότητά της;
               
            
         (1)  EE 1998, L 139, σ. 1.